text: Se  aber med svært navn indtage deres nye hjem
  13 juni 2017 kl. 18.33
  Navnet lyder som en svær spiritusprøve: Sulawesimakakker. Men det er en flok livlige aber, som tirsdag fik et nyt anlæg i Givskud Zoo.
  Området har været under ombygning i flere måneder. Og de to hunner tog straks området i anvendelse. Senere er det meningen, at de skal have selskab af en han.
  - Og med tiden bliver de forhåbentlig tale om en stor flok, siger direktør Richard Østerballe. Men det tager tid, for der skal fødes nogle unger. 
  Jette Nørgaard var spændt, da lågen blev åbnet til anlægget. Men der gik ikke mange minutter, før de to  Sulawesimakakker muntrede sig i stativet af store bambuspinde.
  - Nu håber jeg så, at de kommer ind til aften, siger dyrepasser Jette Nørgaard til TV SYD.
  
  